Bertina Lopes (11 Julai, 1924 - 10 Februari, 2012) alikuwa mchoraji na mchongaji wa sanamu mwenye asili ya Ureno aliyezaliwa Msumbiji. Kazi ya Lopes ilionyesha kutilia msisitizo wa kina wa Kiafrika katika kutumia rangi na kutengeneza kazi zenye muundo wa barakoa na jiometri. Lopes amefahamika kwa kuangazia 'ukosoaji wa kijamii na bidii ya kitaifa iliyoathiri wasanii wengine wa Msumbiji wa wakati wake'. Lopes alizaliwa Maputo (mwanzo alifahamika kama Lourenço Marques), Msumbiji, mnamo 11 Julai, 1924 kwa mama wa Kiafrika na kwa baba wa Kireno ambaye alikua mkulima. Alisoma katika mji wa Maputo lakini baadae alihamishiwa katika mji wa Lisbon kumalizia masomo yake ya sekondari. Alisomea kuhusu uchoraji pamoja na Lino António na Celestino Alves na alipata shahada ya uchoraji na uchongaji sanamu.